# Anahí Berneri

Anahí Berneri (Martínez, 1975) és una directora i productora argentina, que es va convertir en 2017 en la primera dona cineasta de parla hispana i segona en la història (després de Xu Jinglei) a guanyar la Conquilla de Plata a la millor directora en la 65a edició del Festival Internacional de Cinema de Sant Sebastià per la seva pel·lícula Alanis.
Titulada en Producció de Mitjans Audiovisuals de l'Institut ORT i graduada de l'Institute National de L'audiovisuel de París.
El seu debut com a directora i guionista va ser amb la pel·lícula Un año sin amor. El film va obtenir més de 15 premis internacionals i va ser distribuïda als Estats Units, França, Regne Unit, Alemanya, Països Baixos, Tailàndia i Espanya, entre altres països.
La seva segona pel·lícula, Encarnación, va participar de la competència oficial del Festival de Sant Sebastià on va obtenir el premi FIPRESCI. . Por tu culpa és el seu tercer llargmetratge protagonitzat per Érica Rivas.
Gràcies a la seva trajectòria i els seus reconeixements com a directora, va formar part del jurat de la secció oficial al Festival Internacional de Cinema de Sant Sebastià 2016.
Des de 2016 és docent a l'Escuela Nacional de Experimentación y Realización Cinematográfica (ENERC) de Buenos Aires, Argentina, i també a la Universidad Nacional de las Artes, en la Llicenciatura en Arts de l'Escriptura.
En 2017, la seva cinta Alanis, centrada en dones que trien la prostitució com a treball, va ser l'obra més premiada del Festival de Sant Sebastià en rebre tres guardons: la Petxina de Plata a millor direcció, a la millor actriu, per Sofia Gala Castiglione, i el Premi Cooperació Espanyola.

## Filmografia
### Directora i Guionista

* 1997: Modelo para armar (curt)
* 2005: Un año sin amor
* 2007: Encarnación
* 2010: Por tu culpa
* 2014: Aire libre
* 2017: Alanís
* 2023: Elena sabe

## Premis i distincions
### Festival Internacional de Cinema de Sant Sebastià

| Any | Categoria | Pel·lícula | Resultat |
| 2007 | Premi FIPRESCI | Encarnación | Guanyador |
| 2017 | Conquilla de Plata al millor director | Alanis | Guanyador |
| 2017 | Premi Cooperación Española | Alanis | Guanyador |

## Referències

* ↑ «La noche en la que bailaron los gigantes» (en castellà). El Diario Vasco, 01-10-2017 [Consulta: 2 octubre 2017].
* 1 2 elEconomista.es «Todos los premios del Festival de San Sebastián: Anahí Berneri hace historia como primera mejor directora en la noche de James Franco - EcoDiario.es» (en castellà). [Consulta: 2 octubre 2017].
* ↑ Guerra, Pepa Blanes, María «James Franco gana la Concha de Oro con la comedia 'The disaster artist' en San Sebastián» (en castellà). La Script, 30-09-2017 [Consulta: 2 octubre 2017].
* ↑ «Festival de San Sebastián». sansebastianfestival. [Consulta: 2 octubre 2017].
* ↑ Ranzani, Oscar «“A las mujeres nos cuesta mucho hablar de prostitución” | Anahí Berneri presenta Alanís en el Festival de San Sebastián» (en castellà). PAGINA12, 1505610749 [Consulta: 2 octubre 2017].
* ↑ «Festival de San Sebastián». sansebastianfestival. [Consulta: 1r octubre 2017].
* ↑ Palmarés de la 55ª edición del Festival de San Sebastián 2007
* ↑ Palmarés de la 65 edición del Festival de San Sebastián, 2017

## Enllaços externs

* Anahí Berneri, a cinenacional.com
* Articles d'Anahí Berneri a Página/12